Source: https://e-justice.europa.eu/content_specialised_courts-19-lu-mt.do?init=true
Timestamp: 2019-07-21 02:19:35+00:00
Document Index: 605904

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

F’din is-sezzjoni ssibu deskrizzjoni qasira tal-qrati speċjalizzati fil-Lussemburgu.
Il-Kunsill tal-Arbitraġġ u l-Kunsill Superjuri tas-Sigurtà Soċjali
Il-kontestazzjonijiet kollha fil-qasam tas-sigurtà soċjali dwar l-isħubija jew ir-rekwiżiti, il-kontribuzzjonijiet, il-multi amministrattivi u l-benefiċċji, ħlief dawk koperti mill-Artikolu 317 jew marbuta mal-Artikoli 147 u 148 tal-Kodiċi dwar is-Sigurtà Soċjali, jinstemgħu mill-Kunsill tal-Arbitraġġ tas-Sigurtà Soċjali u, fl-appell, mill-Kunsill Superjuri tas-Sigurtà Soċjali. Id-deċiżjonijiet mogħtija fl-aħħar istanza mill-Kunsill tal-Arbitraġġ kif ukoll is-sentenzi tal-Kunsill Superjuri jistgħu jiġu appellati fil-kassazzjoni.
Sakemm mhux stabbilit xort'oħra mil-liġi, jista' jitressaq appell quddiem il-Qorti Amministrattiva, li qiegħda l-Lussemburgu, mid-deċiżjonijiet tat-Tribunal amministrattiv li jħassar id-deċiżjonijiet, mid-deċiżjonijiet amministrattivi individwali kif ukoll id-deċiżjonijiet mogħtija fir-rigward ta' natura regolatorja. Il-Qorti Amministrattiva tiddeċiedi wkoll fl-appell fuq kwistonijiet ta' sustanza fi proċedimenti li jattakkaw id-deċiżjonijiet ta' qrati amministrattivi oħra li jkunu semgħu talbiet għat-tħassir meta' l-liġijiet speċjali jagħtuhom din il-ġuriżdizzjoni.
L-avukati kollha li jistgħu jidhru quddiem it-Tribunali tal-Gran Dukat jistgħu jidhru wkoll quddiem il-Qorti Amministrattiva; madanakollu, l-"avukati mniżżla fil-lista I" tat-tabelli mħejjija kull sena mill-kunsilli tal-kmamar tal-avukati biss għandhom id-dritt li jmexxu proċedimenti preparatorji u proċedurali (rappreżentanza legali).
It-Tribunal Amministrattiv, li qiegħed il-Lussemburgu, jiddeċiedi dwar azzjonijiet imressqa minħabba inkompetenza, awtorità ultra vires, u abbuż ta' poter, ksur tal-liġi jew proċeduri maħsuba biex jipproteġu l-interessi privati, kontra kull deċiżjonijiet amministrattivi li għalihom ma hemmx aktar rimedji u kontra d-deċiżjonijiet amministrattivi ta' natura regolamentarja, tkun xi tkun l-awtorità li tkun ħarġithom. Bħala regola ġenerali huwa jisma' wkoll kwistjonijiet relatati ma' taxxi diretti u taxxi tal-komun oħra.
Jista' jsir appell mid-deċiżjonijiet tat-Tribunal Amministrattiv quddiem il-Qorti Amministrattiva.
It-Tribunal Amministrattiv jiddeċiedi l-mertu ta' rikorsi kontra d-deċiżjonijiet tad-Direttur tad-Dipartiment tat-taxxa diretta fejn il-liġi tippermetti rikors.
Il-Qorti Kostituzzjonali tiddeċiedi, permezz ta' sentenza, dwar il-konformità tal-liġijiet mal-Kostituzzjoni, ħlief dawk il-liġijiet li jirratifikaw it-trattati.
Meta waħda mill-partijiet tqajjem domanda relatata mal-konformità ta' liġi mal-Kostituzzjoni quddiem qorti ordinarja jew qorti amministrattiva, din l-istess qorti trid tirreferi d-domanda lill-Qorti Kostituzzjonali, sakemm ma tkunx tal-fehma illi: (a) mhix meħtieġa deċiżjoni dwar id-domanda mqajma sabiex tagħti s-sentenza tagħha; b) id-domanda m'ghandhiex bażi ġuridika; c) il-Qorti Kostituzzjonali diġà tat sentenza fuq domanda bl-istess għan.
Il-Qorti Kostituzzjonali hija ffurmata mill-President tal-Qorti Superjuri tal-Ġustizzja, il-Presdient tal-Qorti Amministrattiva, żewġ imħallfin mill-Qorti tal-Kassazzjoni u ħames maġistrati maħtura mill-Gran Dukat, fuq il-parir konġunt tal-Qorti Superjuri tal-Ġustizzja u l-Qorti Amministrattiva. Il-Qorti Kostituzzjonali għandha diviżjoni waħda b'ħames maġistrati.
Il-bażijiet tad-dejta ġuridiċi f'dawn l-oqsma
L-aċċess għall-bażi tad-dejta hija mingħajr ħlas?
Ara s-sit elettroniku tal- Kunsill tal-Arbitraġġ u l-Kunsill Superjuri tas-Sigurtà Soċjali.
Ara s-sit elettroniku tal- Qrati Amministrattivi.
Ara s-sit elettroniku tal- Qorti Kostituzzjonali.
L-aħħar aġġornament: 27/03/2015